Paul Tafel (Architekt)

De **Paul Tafel**, gebuer ëm 1875, a gestuerwen no 1950, war en däitschen Architekt.
## Liewen
Et ass näischt driwwer bekannt, wou de Paul Tafel hierkënnt, a wat fir eng Ausbildung en hat. Ëm 1903 sinn zu an ëm Sorau an der Niederlausitz an zu Sagan déi éischt Wunn-, Geschäfts- a Fabrécksgebaier no Pläng vun him a vum Architekt Bernutz gebaut ginn. Ëm 1910 ass den Tafel, vläicht iwwer Köln-Kalk, op Duisburg geplënnert, wou en Aarbechtercitéen an Appartementshaiser fir Baukooperativen a Privatleit ausgefouert huet.

Tëschent 1911 und 1914 huet hien *sur place* d'Gebaier vun der Gelsenkirchener Bergwerks-AG (GBAG) zu Esch-Uelzecht an niewendrun am loutrengeschen Däitsch-Oth (Audun-le-Tiche) entworf an ausféiere gelooss, besonnesch d'Wunn- an déi kënschtlerech usprochsvoll Administratiounsgebaier am Zesummenhank mam Bau vun der Adolf-Emil-Hütte, dono och ëmmer méi d'Gebaier vun der Schmelz a Biergbaugesellschaft St. Michel zu Däitsch-Oth, déi och der GBAG gehéiert hunn. Doduerch krut hien Unerkennung a Fachzäitschrëften.

1914 ass den Tafel hannescht an d'Lausitz op Görlitz gaangen, a konnt 1918 zu Lauchhammer nogewise ginn.

Zulescht war hien ongeféier tëscht 1925 an 1950 zu München aktiv.

## Gebaier (Auswiel)
* virun 1903: Hotel Deutscher Krug zu Sorau (Bernutz & Tafel)
* virun 1903: Plantagenhaus Pietsch mat Fruuchtkellerei zuSorau
* virun 1903: Duebelwunnhaus zu Goebersdorf / Gerbersdorf
* virun 1904: Restaurant an Auberge Schaller zu Wiesau bei Sagan
* virun 1904: Villa vum August Bullmann zu Sagan
* virun 1904: Wunnhaus vum Fabréckbesëtzer August Bullmann zu Sagan
* 1905: Wunn- a Geschäftshaus zu Sorau, Markt / Rynek 10 (erhalen)
* 1910?: Wunnhaus  fir de *Beamtenwohnungsverein / Baugenossenschaft Duisburg* zu Duisburg
* 1911: Aarbechterkolonie an Eefamilljenhaiser fir d**Baugenossenschaft Duisburg'' zu Duisburg
* virun 1912: Appartementshaiser fir de ''Beamten-Wohnungsverein Duisburg'' zu Duisburg, Antonienstraße 40+42 (erhalen)
* virun 1912: Appartementshaiser fir d**Baugenossenschaft Duisburg* zuDuisburg, Falkstraße
* 1911: Kolonie „Op der Uecht“ zu Esch-Uelzecht (haiteg Stroossennimm:) Rue Leon Weirich / Rue Aloyse Kayser / Rue des Martyrs / Rue Victor Hugo (erhalen)
* 1911: Cité Welter an der Eilerengerstrooss zu Esch-Uelzecht (Rue Dr. Michel Welter / Rue de l’acier (erhalen)
* 1912: Kasino fir d'GBAG zu Esch-Uelzecht, Avenue des Terres-Rouges (haut [[Escher Conservatoire|Conservatoire Esch-Uelzecht]]
* 1912: [[Fréiert Direktiounsgebai Arbed Mines|Administratiounsgebai vun der GBAG]] zu Esch-Uelzecht, Avenue des Terres-Rouges (vun 2024 u Sëtz vun den Escher Stadarchiven; erhalen)
* 1912: Beamtewunnenge fir d'GBAG zu Esch-Uelzecht, Avenue des Terres-Rouges (erhalen)
* 1912: Haaptentrée fir d*'Adolf-Emil-Hütte* zu Esch, Rue Henry Bessemer (erhalten)
* 1912: Betriebsgebai fir d’Héichiewe vun der *Adolf-Emil-Hütte* um Belval (haiteg Adress: 1, [[Avenue du Rock'n'roll|Avenue du Rock'n'Roll]]; haut Sëtz vun Agora, erhalen)
* 1913?: Wunnhaiser fir d'GBAG zu Esch-Uelzecht, 16 ff., Rue Barbourg (erhalen)
* virun 1913: Grupp vu Wunnhaiser fir d*'Beamten-Wohnungsgenossenschaft Duisburg* zu Duisburg, Immendal 51+51a (erhalen)
* virun 1913: Gebaier vun der Miwwelfabréck Heinze & Co. zu Priebus (Schlesien)
* virun 1913: Aarbechterkolonie zu [[Beetebuerg]] 
* virun 1913: Gebai fir d’Minettesgrouf St. Michel zu Däitsch-Oth
* virun 1914: Konsumverein-Epicerie bei der Schmelz vun Däitsch-Oth, 1, Rue Gambetta (erhalen)
* virun 1915: Duebelwunnhaiser fir Ingenieure vun der *Adolf-Emil-Hütte* zu Esch-Uelzecht, rue Henry Bessemer (erhalen)
* virun 1916: Haaptentrée vun der Other Schmelz
* virun 1917: Meeschterhaiser vun der Other Schmelz, 1ff, Rue Guynemer (erhalen)
* virun 1918: Appartementshaus zu Lauchhammer
* 1927–1929: Wunnhaus zu München, Nibelungenstraße 74a
* no 1936: Ëmbau vun engem Geschäftslokal, München-Laim, Fürstenrieder Straße
* 1937: Cité vun der Heimstätten AG zu München-Harlaching, Stresemannstraße, Friedrich-Ebert-Straße, Vollmarstraße; mam L. Zindner, Ludwig Weckbecker, Hans Noe, Kurt Bauer; erhalen)

==Biller==
<gallery>
File:Former headquarters Terres rouges Esch-sur-Alzette 2021-05 --1.jpg|Fréiert Direktiounsgebai vu GBAG /Terres Rouges/ Arbed Mines zu Esch
File:Avenue des Terres rouges Esch-sur-Alzette 2021-05 --1.jpg|Haiser an der Avenue des Terres-Rouges zu Esch
Fichier:Conservatoire de musique Esch-sur-Alzette 2021-05 --4.jpg|Escher Conservatoire (fréiere Casino vun der GBAG, resp. Terres Rouges an der Arbed)
File:Rue des Martyrs, Esch-sur-Alzette 2021-05 --4.jpg|Kolonie Op der Uecht (haut: rue des Martyrs) zu Esch
Twin building in rue Bessemer, Esch-sur-Alzette 2025-03 ---3.jpg|Ingenieurshaiser an der Bessemer-Strooss zu Esch
Agora HQs Belval 2025-04 --3.jpg|Betriebsgebai fir d’Héichiewe vun der Adolf-Emil-Hütte um Belval (haut: Agora)
</gallery>

== Literatur ==
* [[Antoinette Lorang]]: *Der Werkswohnungsbau der Gelsenkirchener Bergwerks-AG in Esch/Alzette (Luxemburg) und die Rolle deutscher Architekturleitbilder von 1870 bis etwa 1930.* In: Rainer Hudemann (Hrsg.): *Stadtentwicklung im deutsch-französisch-luxemburgischen Grenzraum (19. und 20. Jh.).* Saarbrücken 1991, S. 59–88.

==Source==
*Iwwersat vum Artikel :de:Paul Tafel (Architekt) an der Versioun vun 16.02.2024.''